
Linnavara kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus taotlus spordiklubilt Evail-Athletics palvega kasutada Narva Jäähalli hokiväljakut hokimeeskonna treeninguteks soodustusega tunnitasu alusel 660 krooni/tund ja kasutada hokiväljakut  tasuta kodumängude korraldamiseks hooajal 2008/2009. Spordiklubi Evail-Athletics esindab Narva linna Ida-Virumaa jäähoki harrastajate liigas. Hokimeeskonna treeningud ja kodumängud toimuvad Jäähalli ruumides Narva Paemurru Spordikooli juhtkonnaga kooskõlastatud ajakava alusel. Arvestuslik tunnitasu hokiväljaku kasutamise eest – 1 265,86 krooni.
Antud küsimus oli vaadatud läbi Narva Linnavalitsuse linnavarakomisjoni istungil 24.09.2008.a., protokoll nr 11. Komisjon otsustas nõustuda taotlusega ja kehtestada  Jäähalli hokiväljaku kasutamisel soodustusega tunnitasu 660 krooni/tund Spordiklubi evail-athletics, registrikood 80033947, hokimeeskonna treeningute läbiviimiseks, samuti lubada kasutada hokiväljakut tasuta kodumängude korraldamiseks Ida-Virumaa jäähoki harrastajate liigas hooajal 2008/2009 Narva Paemurru Spordikooli juhtkonnaga kooskõlastatud ajakava alusel.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

3.1 Kehtestada Jäähalli hokiväljaku kasutamisel soodustusega tunnitasu 660 krooni/tund Spordiklubi  evail-athletics, registrikood 80033947, hokimeeskonna treeningute läbiviimiseks Narva Paemurru Spordikooli juhtkonnaga kooskõlastatud ajakava alusel.
3.2 Lubada Spordiklubile evail-athletics, registrikood 80033947, kasutada tasuta Jäähalli hokiväljakut kodumängude korraldamiseks Ida-Virumaa jäähoki harrastajate liigas hooajal 2008/2009 Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

